ISHOD: OŠ KV A.5.3.

Učenik objašnjava prisutnost Božjih tragova u povijesti i u drugim religijama, razlikuje glavna obilježja monoteističkih religija radi razumijevanja i poštovanja drugih ljudi i njihovih životnih vrijednosti.

RAZRADA ODGOJNO-OBRAZOVNOG ISHODA

Učenik objašnjava kako vjera može dati odgovore na mnoga životna pitanja (religiozna pitanja).

Učenik objašnjava različita shvaćanja i predodžbe Boga u povijesti (primitivne i antičke religije) i u drugim religijama danas (politeizam i monoteizam).

Učenik prepoznaje i opisuje glavna obilježja monoteističkih religija (simbol, utemeljitelj, vrijeme i mjesto nastanka, božanstvo, bogomolja, sveta knjiga).

Učenik uspoređuje odabrane svete tekstove iz Tore i Kur'ana s kršćanskim.

ISHODI NA RAZINI OSTVARENOSTI DOBAR

Učenik navodi primjere kako vjera može dati odgovore na mnoga životna pitanja (religiozna pitanja).

Učenik prepoznaje različita shvaćanja i predodžbe Boga u povijesti (primitivne i antičke religije) i u drugim religijama danas (politeizam i monoteizam).

Učenik navodi glavna obilježja monoteističkih religija (simbol, utemeljitelj, vrijeme i mjesto nastanka, božanstvo, bogomolja, sveta knjiga).

SADRŽAJI ZA OSTVARIVANJE ODGOJNO-OBRAZOVNIH ISHODA

Religiozna pitanja (pitanje smisla života, patnje, život nakon smrti, kazna i nagrada, stvaranje svijeta i čovjeka...). Shvaćanja i predodžbe Boga u povijesti (primitivne i antičke religije) i u drugim religijama danas (politeizam i monoteizam). Glavna obilježja monoteističkih religija. PREPORUKE ZA

OSTVARIVANJE ODGOJNO-OBRAZOVNIH ISHODA

Razgovarati o obilježjima, znakovima i simbolima koje učenik zapaža u svojoj sredini i svijetu oko sebe (škola, film, glazba, internet…). Što više povezivati s iskustvima i primjerima iz života učenika. Ishod se ciklički ponavlja i proširuje u odnosu na prethodni razred